CELEX: 22004D0116(01)
Language: fi
Date: 2004-08-06 00:00:00
Title: ETA:n sekakomitean päätös N:o 116/2004, tehty 6 päivänä elokuuta 2004, yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

10.3.2005   
            
            
               FI
            
            
               Euroopan unionin virallinen lehti
            
            
               L 64/3
            
         
      ETA:n SEKAKOMITEAN PÄÄTÖS
   
   N:o 116/2004,
   tehty 6 päivänä elokuuta 2004,
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin Luxemburgissa 14 päivänä lokakuuta 2003 allekirjoitetulla sopimuksella Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen (1).
            
         
               (2)
            
            
               On aiheellista laajentaa sopimuspuolten yhteistyö koskemaan sisämarkkinoiden täytäntöönpanoa ja kehittämistä.
            
         
               (3)
            
            
               Sopimuksen pöytäkirja 31 olisi tämän vuoksi muutettava, jotta tämä laajennettu yhteistyö voitaisiin aloittaa 1 päivänä tammikuuta 2004,
            
         ON PÄÄTTÄNYT SEURAAVAA:
   1 artikla
   Muutetaan sopimuksen pöytäkirjassa 31 oleva 7 artikla seuraavasti:
   
               1)
            
            
               Lisätään 5 kohdan jälkeen kohta seuraavasti:
               
                           ”6.
                        
                        
                           EFTA-valtiot osallistuvat 1 päivästä tammikuuta 2004 seuraaviin Euroopan yhteisöjen vuoden 2004 yleiseen talousarvioon sisältyviin budjettikohtiin liittyviin yhteisön toimiin:
                           
                                       —
                                    
                                    
                                       
                                          Budjettikohta 12 01 04 01: ”Sisämarkkinoiden toteuttaminen ja kehittäminen — Hallintomenot”.
                                    
                                 
                                       —
                                    
                                    
                                       
                                          Budjettikohta 12 02 01: ”Sisämarkkinoiden toteuttaminen ja kehittäminen”.”
                                    
                                 
                     
         
               2)
            
            
               Korvataan 3 ja 4 kohdassa ilmaisu ”5 kohta” ilmaisulla ”5 ja 6 kohta”.
            
         2 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (2).
   Sitä sovelletaan 1 päivästä tammikuuta 2004.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 6 päivänä elokuuta 2004.
      
         
            ETA:n sekakomitean puolesta
         
         
            Puheenjohtaja
         
         
            KJARTAN JÓHANNSSON
         
      
   
   
      (1)  EUVL L 130, 29.4.2004, s. 3.
   
      (2)  Valtiosäännön asettamista vaatimuksista ei ole ilmoitettu.